योग गुरु बाबा रामदेव ने अब रेडीमेड कपडे की दुनिया में कदम रख दिया है। सोमवार को नई दिल्ली के नेताजी सुभाष प्लेस में पहले 'पतंजलि परिधान' शोरूम का उद्घाटन किया गया। धनतेरस के खास मौके पर पतंजलि ने अपने गारमेंट्स बिजनेस की शुरुआत किया। लॉन्च के अवसर पर रामदेव ने बताया कि दिसंबर तक वह देश में करीब 25 नए स्टोर खोलेंगे। अभी दिल्ली में ही ये स्टोर है, यहां जींस 1100 रुपये की मिल रही है. रामदेव ने बताया कि पुरुषों के सभी कपड़े "संस्कार" नाम से, महिलाओं के सभी कपड़े "आस्था" ब्रांड से बिकेंगे।